Manjaro Linux

Manjaro Linux係基於 Arch Linux 嘅 Linux 發行版，可以揀 Xfce 、GNOME同KDE Plasma做桌面環境，同Arch一樣，用滾動更新。佢嘅目標係整一個易用、自由嘅作業系統。大多數開發都係喺德國、法國同埋奧地利到做。。

歷史
Manjaro 喺 2011 年 7 月 10 號第一次發布。到咗 2013 年年中，Manjaro 去到 beta 階段，系統嘅關鍵嘢已經全部搞掂，例如GUI 安裝程式、包管理器、Xfce 桌面同埋 Octopi、MHWD同埋 Manjaro 設置管理器。

喺 0.8.3 版，佢哋刪走咗GNOME Shell。但係Arch Linux 內部嘅努力令到佢重新喺社區版用得返。喺 2017 年 3 月，官方版用得返 GNOME 桌面環境。

喺 2015 年 8 月 開發完 Manjaro 0.9.0之後，Manjaro 團隊決定之後將 Manjaro 版本名改做年份同月份。佢哋將 2015 年 6 月發布嘅 0.8.13 改名做 15.06。

喺2017年Manjaro公佈話之後嘅版本i686唔會再用得到，因為i686越來越少人用。但係之後喺2017年，有個叫做manjaro32嘅半官方計劃出現咗，佢係基於archlinux32，繼續用到i686。

2019年9月，Manjaro GmbH & Co. KG公司成立。佢哋嘅 FOSS 網站話，呢間公司成立嘅目的係為咗「有效咁參與商業協議、建立合作夥伴關係同埋提供專業服務」。

官方版本

Manjaro Xfce，有Manjaro自己設計嘅深色主題同Xfce桌面。

Manjaro KDE, 有Manjaro自己設計嘅深色 Plasma 主題同埋最新嘅 KDE Plasma 5、應用程序同埋框架。

Manjaro GNOME 係Gellivara發布嘅第三個正式版本；佢提供帶有 Manjaro 特登設計嘅GNOME桌面。

雖然唔係官方版本，但係「Manjaro 社區版」由 Manjaro 社區嘅成員維護。佢哋喺官方版本上提供了額外嘅用家界面，包括 Budgie、Cinnamon、Deepin、 i3、MATE仲有Sway。

Manjaro亦有版本可以喺用ARM處理器嘅機行，爾啲機包括單板機或者 Pinebook 筆記本電腦等等。

特點
Manjaro 有CLI版同GUI版嘅安裝程式。滾動發布模式意味住用家唔使升級/重新安裝整個系統就可以將佢同最新版本同步。 包管理由 Pacman 用命令行同埋前端 GUI 包管理器工具處理。佢可以教做穩定或者不穩定版本，同 Arch 一樣。

Manjaro 嘅存儲庫用咗BoxIt，佢嘅設計同 Git差唔多。

同Arch嘅關係
Manjaro Linux 係基於 Arch Linux嘅，但係有自己獨立嘅軟件庫。Manjaro 嘅目標喺比起強大嘅Arch更方便家用用家用，Manjaro用出名嘅Pacman仲可以直接用AUR上面嘅資料。Manjaro 本身用開三個軟件倉庫：
 不穩定庫：即係含有嗰啲唔成熟嘅Arch包，嗰啲包同 Arch源有一至兩日嘅延後
 測試庫：每星期同步一次，包埋嗰啲Arch唔穩定嘅包
 穩定庫：淨係得嗰啲由開發團隊確認穩定嘅軟件。

截至 2019 年 1 月，由 Arch Linux 搬過嚟 Manjaro 穩定分支嘅軟件包更新通常會遲幾個禮拜。

正嘢
Manjaro嘅正嘢同Arch差唔多，因為Manjaro係基於Arch嘅，好似CPU優化、包套件管理系統pacman、滾動更新呢啲正嘢，Manjaro都有。另外，Manjaro改善咗Arch嘅安裝介面，容易裝過Arch好多。

衰嘢
Manjaro除咗包管理系統pacman喺升級過程冇乜對系統核心組件嘅回溯保護、系統軟件唔夠嚴謹嘅測試管理機制之外，仲有以下嘅項衰嘢：

管理團隊唔專業：有一次Manjaro團隊唔記得更新佢哋網站嘅SSL證書，搞到好多用家下載唔到Manjaro嘅ISO檔案，因為佢哋嘅瀏覽器封鎖咗冇SSL證書嘅網站，之後嗰班管理團隊竟然叫人改佢哋嘅系統時間嚟下載，而唔係即刻更新返個SSL證書，佢哋已經唔係第一次唔記得更新SSL證書，搞到好多人喺Reddit度鬧呢版管理團隊，話佢哋唔專業。

版本歷史
0.8.x 系列版本係最後一個使用版本代號嘅 Manjaro 版本。桌面環境同埋捆綁到每個單獨版本中嘅程序數量喺唔同版本度都有啲唔同。

衍生品
除咗基於 Debian 嘅 Blue Systems Netrunner 之外。仲有 Netrunner Rolling。Netrunner Rolling 嘅第一個版本係 2014.04，佢係基於 Manjaro 0.8.9 KDE。它喺 2014 年出。最新出嘅版本是Netrunner Rolling 2019.04。

Sonar GNU/Linux 項目旨在幫啲要輔助用電腦嘅人用 Linux，仲可以用 GNOME 同埋 MATE 桌面。第一個版本喺 2015 年 2 月發布，最新版本係喺 2016 年出。2017 年，Sonar 項目宣布停止。

硬件 

雖然大部分嘅Manjaro用家都係自己裝Manjaro，但係一啲電腦公司都有賣預設裝咗Manjaro嘅電腦。有賣呢種電腦嘅公司包括 StarLabs Systems、Tuxedo Computers、manjarocomputer.eu 同埋Pine64.

Manjaro同Plasma Mobile係PinePhone嘅預設系統，佢係Pine64發佈嘅基於ARM嘅智能電話。

出面網站 
 官方網站
 官方論壇  
 ArchWiki大陸中文版

類:Linux發行版